…/2019. (IX. 19.) XI.ÖK határozat melléklete

**KÖZSZOLGÁLTATÁSI SZERZŐDÉS**

**MÓDOSÍTÁSA**

amely létrejött egyrészről **Budapest Főváros XI. Kerület Újbuda Önkormányzata** (székhely: 1113 Budapest, Bocskai út 39-41. képviseli: **dr. Hoffmann Tamás** polgármester) - továbbiakban: **Önkormányzat,**

másfelől a

**Karinthy és Karinthy Kft. /Karinthy Színház/ (**székhely: 1118 Budapest, Köbölkút u.35., adószám: 12153411-2-43, cégjegyzék sz.: 01-09-469834, képviseli: **Karinthy Márton ügyvezető-igazgató** elnök) továbbiakban:**Színház**,

Atovábbiakban szerződő felek – között az alulírott helyen és időben az alábbiak szerint:

A szerződő felek közös akarattal úgy döntenek, hogy a 2012. október 24. napján KÖSZ III-12-Ö1051/2012. számon kötött és a 2017. december 21-én I-58-10/2017. számmal módosított közszolgáltatási szerződést a Színház által 2019. augusztus 1-jén benyújtott I-107-5/2019. számú kérelem alapján módosítják:

1. Aszerződés 1. pontja helyébe az alábbi lép:

**„1. A Szerződés tárgya és célja**

A Magyarország helyi önkormányzatokról szóló 2011. évi CLXXXIX. törvény (a továbbiakban: Mötv.) 13. § (1) 7. pontjában meghatározott feladatokra, valamint az Előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (továbbiakban: Színházi törvény) 3. § (2) bekezdésében foglalt felhatalmazás alapján az Önkormányzat kulturális közszolgáltatási feladatainak ellátása érdekében az Színházzal az alábbi közszolgáltatási szerződést köti.”

2. Aszerződés 3. pontja helyébe az alábbi lép:

***„3. Az Színház közművelődési, kulturális feladatai és ellátásának módja***

Színház színvonalas gyermek, ifjúsági- és felnőtt kulturális, közművelődési, szabadidős és közösségi programokat szervez és bonyolít székhelyén. Ennek keretében Színház:

* vállalja minimum 5 önálló vagy közös produkcióként létrejövő vagy vásárolt kamaraprodukció létrehozását minimum 200 előadással, melyből évi 4 előadást a kerületi nyugdíjasok és diákok kedvezményes árú jeggyel látogathatnak.
* a gyermek és ifjúsági korosztály művelődésének, művészeti életének (képességeik, készségeik fejlesztésének) és közösséggé formálódásának támogatását, szabadidejének és szünidejének hasznos eltöltéséhez szükséges feltételeket megteremti,
* támogatja a művészeti tevékenység keretein belül a hagyományos művészeti ágaktól kiindulva, az amatőr alternatív csoportokon keresztül, a kiemelkedő értékeket létrehozó és bemutató művészeti és szellemi alkotóközösségek tevékenységének bemutatását,
* művészet- és drámapedagógiai programokkal kapcsolódik a helyi művészeti, közoktatási, közművelődési és társadalmi, közösségekhez, az óvodai és iskolarendszeren belüli és azon kívüli oktatási-nevelési, művészetpedagógiai programhoz, a tantervi oktatáshoz,
* vidéki társulatok előadásainak fogadásával, valamint vidéki vendégszereplésekkel, fesztiválokon való részvétellel kapcsolódik országos turisztikai célokhoz,
* biztosítja a szabadidő kulturális célú eltöltéséhez szükséges feltételeket,
* biztosítja az egyéb művelődést segítő lehetőségeket,
* a helyi médián keresztül tájékoztatást nyújt a kulturális programokról,
* stúdió előadások számára helyszínt szolgáltat,
* a Magyar Művészeti Akadémiával együttműködve képzőművészeti kiállításokat rendez.

A kiskorúak egészséges szellemi és lelki fejlődése érdekében a Színház saját, vagy vendégelőadásaira vonatkozóan nézőtájékoztatási rendszert köteles alkalmazni. Ennek keretében a Színház saját megítélése alapján minden olyan előadást, amely a gyermek vagy ifjúsági korosztályba tartozó nézőben félelmet kelthet, illetve amelyet koránál fogva nem érthet meg vagy félreérthet, vagy amely alkalmas a kiskorúak fizikai, szellemi vagy erkölcsi fejlődésének kedvezőtlen befolyásolására, a nézők tájékoztatása érdekében ajánlott korhatár-megjelöléssel kell műsorra tűzni. Az ajánlott korhatár-megjelölést az érintett előadások promóciós anyagain (plakát, szórólap) - jól észlelhető módon - fel kell tüntetni.

A szerződés módosítással nem érintett pontjai változatlan tartalommal hatályban maradnak.

Szerződő felek a jelen megállapodást elolvasták, és mint akaratukkal mindenben megegyezőt kölcsönös értelmezés után jóváhagyólag aláírják.

Budapest, 2019. szeptember ….

|  |  |
| --- | --- |
| ……………………………..**Támogatott****Karinthy Márton** **ügyvezető-igazgató****Karinthy és Karinthy Kft.**  | ……………………………..**Támogató****dr. Hoffmann Tamás** **polgármester****Újbuda Önkormányzata**  |
| Ellenjegyezte: | Pénzügyi ellenjegyző:  |
| **Vargáné dr. Kremzner Zsuzsanna** | **Soltész Erika** |
| **jegyző** | **igazgató** |